Komisjoni määrus (EMÜ) nr 1012/90,

20. aprill 1990,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 323/90, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla;

käesoleva määrusega ettenähtud meetmed on kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 20. aprill 1990

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 36, 8.2.1990, lk 7.

--------------------------------------------------

LISA

Kauba kirjeldus | Klassifikatsioon (CN-kood) | Põhjendused |

1 | 2 | 3 |

1.Kerge ühevärvilisest kangast fassonglõikeline varrukateta silmkoerõivas (100 % puuvilla), mis on ette nähtud keha ülaosa katmiseks, ulatudes vööst allapoole. Sellel on lõhikuta ümarkaelus ja rinna kohal välistasku (vt foto nr 408) | 62063000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6206 ja 62063000 sõnastusega. Vt ka selgitavat märkust CN-koodi 6206 kohta, mis käsitleb pluuse ja särkpluuse. |

2.Kerge ühevärvilisest kangast fassonglõikeline väga lühikeste varrukatega silmkoerõivas (100 % puuvilla), mis on ette nähtud keha ülaosa katmiseks, ulatudes vööst allapoole. Rõival on ümarkaelus ja selle vasakul õlal on osaline lõhik, mis suletakse nööpkinnisega (vt foto 409) | 62063000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6206 ja 62063000 sõnastusega. Vt ka selgitavat märkust CN-koodi 6206 kohta, mis käsitleb pluuse ja särkpluuse. |

3.Kerge ühevärvilisest kangast fassonglõikeline väga lühikeste varrukatega silmkoerõivas (100 % puuvilla), mis on ette nähtud keha ülaosa katmiseks, ulatudes vööst allapoole. Rõival on lõhikuta ümarkaelus ja esiküljel kaunistuseks pealt tepitud voldid (vt foto 435) | 62063000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6206 ja 62063000 sõnastusega. Vt ka selgitavat märkust CN-koodi 6206 kohta, mis käsitleb pluuse ja särkpluuse. |

4.Kerge fassonglõikeline varrukateta silmkoerõivas (100 % tehiskiude), mis on ette nähtud keha ülaosa katmiseks, ulatudes vööst allapoole, ja mis on valmistatud erivärviliste trükitud kujutistega kangast. Rõival on lõhikuta ümarkaelus (vt foto nr 433) | 62064000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6206 ja 62064000 sõnastusega. Vt ka selgitavat märkust CN-koodi 6206 kohta, mis käsitleb pluuse ja särkpluuse. |

5.Kerge ühevärvilisest kangast fassonglõikeline varrukateta silmkoerõivas (100 % tehiskiude), mis on ette nähtud keha ülaosa katmiseks, ulatudes vööst allapoole. Sellel on lõhikuta ümarkaelus ja allääres kaks külglõhikut (vt foto nr 434) | 62064000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6206 ja 62064000 sõnastusega. Vt ka selgitavat märkust CN-koodi 6206 kohta, mis käsitleb pluuse ja särkpluuse. |

+++++ TIFF +++++

+++++ TIFF +++++

--------------------------------------------------